Primarii nu au încredere în guvern și cer să fie prezenți la negocierea cu Comisia Europeană pentru bugetul UE în perioada 2021-2027

Primarii municipiilor din România cer guvernului să coopteze reprezentații asociațiilor edililor locali (primari de municipii, de comune și președinți de consilii județene) în delegația care negociază cu Comisia Europeană bugetul UE pentru perioada 2021-2027.

Într-un comunicat de presă în care critică subfinanțarea comunităților locale, primarii cer și instituirea unui consiliu consultativ, din care să facă parte şi reprezentanţi ai structurilor asociative ale administraţiei publice locale, care să acorde asistenţă administraţiei publice centrale pe această temă.

Primarii sunt nemulțumiți de alocările din bugetul anului 2019 și cer executivului să suplimenteze fondurile la prima rectificare bugetară.

Foto: Viorica Dăncilă (Inquam Photos – George Călin)